Nadia (penyanyi)

Zarina Mohd Ali atau lebih dikenali dengan mononim Nadia (lahir 4 September 1972) ialah seorang penyanyi, penulis lagu dan usahawan wanita Malaysia. Antara lagu-lagu terkenal beliau ialah "Salam Untuk Kekasih" yang menguasai carta muzik tempatan. Pada tahun 2014, beliau menjadi salah seorang peserta Gegar Vaganza musim pertama.

Kerjaya
Nadia mula menunjukkan minat terhadap nyanyian sejak di bangku sekolah. Pada tahun 1996, album pertamanya yang menggunakan namanya sebagai tajuk album diterbitkan oleh Sky Music. "Salam Buat Kekasih" dikeluarkan sebagai single pertama dan ia menjadi kejayaan komersial sekaligus melonjakkan nama beliau dalam bidang muzik. Setahun kemudian, beliau dicalonkan bagi kategori Artis Baru Wanita Terbaik di Anugerah Industri Muzik ke-4, namun dimenangi oleh Siti Nurhaliza (kini Dato' Seri) yang ketika itu sedang meniti puncak populariti. Nadia kemudian merakamkan dua lagi album, Nadia 2 (1997) dan Unggul (1999). Selepas perkahwinannya, beliau menamatkan kerjaya sebagai penyanyi. Selepas 13 tahun menyepi, Nadia membuat kemunculan semula dengan merakamkan dua lagu baharu—"Buatmu Kekasih" dan "Hanya Untukmu".

Gegar Vaganza 2014

Nadia ialah salah seorang daripada 12 peserta Gegar Vaganza pertama yang turut disertai oleh Shima, Adilla Idris, Ayai Illusi dan Mamat Exists, namun tersingkir di konsert minggu keempat. Berikut ialah senarai persembahan beliau:

Persembahan dan keputusan Gegar Vaganza 2014 Konsert Tema Lagu Penyanyi asal Keputusan Minggu 1 Throwback "Salam Buat Kekasih" Dirinya sendiriKe-6 Minggu 2 Memori Berkasih "Takkan Terpisah" Black HanifahPertama Minggu 3 Kenangan Mengusik Jiwa "Tinggal Kenangan" Saleem Ke-11 Minggu 4 Ada Berani? "Pawana" Search Tersingkir

Kehidupan peribadi
Nadia dibesarkan di Tawau, Sabah. Beliau ialah ibu tunggal kepada dua anak, seorang anak lelaki dan seorang anak perempuan selepas bercerai dengan bekas suaminya. Selain itu, Nadia juga mengusahakan syarikat motel milik keluarganya, Timah's Motel yang beroperasi di Sipitang. Motel ini terletak berhampiran sempadan antara Sabah dan Sarawak.

Diskografi

Album
 Nadia (1996)
 Nadia 2 (1997)
 Unggul (1999)

Single
 "Salam Untuk Kekasih" (1996)
 "Buatmu Kekasih" (2011)
 "Hanya Untukmu" (2012)

Anugerah dan pencalonan
 Tahun Anugerah Kategori Penerima/Karya tercalon Keputusan 1997 Anugerah Industri Muzik ke-4 Artis Baru Wanita Terbaik Dirinya sendiri 

Rujukan

Pautan luar
 Nadia di Discogs

Kategori:Kelahiran 1972
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Sabah
Kategori:Penyanyi wanita Malaysia
Kategori:Penggubah lagu Malaysia
Kategori:Penulis lirik Malaysia
Kategori:Penyanyi berbahasa Melayu
Kategori:Peserta Gegar Vaganza